སྐད་རིགས་ཀྱིས་མིའི་རྟོག་པའི་ཐབས་ཀྱི་ཁྱད་པར་དེ་ལམ་སོ་སོར་བྱས་ཡོད་པའི་སྐོར་དུས་རབས་མང་པོ་ཞིག་གིས་སྔོན་ནས་དོ་སྣང་བྱས་ཡོད་པ་ཡིན།༡༩༣༠ཡས་མས་སུ་ཨ་རིའི་སྐད་རིགས་རིག་པའི་མཁས་པ་ཨེ་ཏུ་དཔལ་ཏུ་སཱ་ཕེལ་་དང་པེན་ཅ་མིན་ལི་འོ་ཧྥུ་་གཉིས་ཀྱིས་དེ་ལ་གསལ་འདེབས་མཛད་ནས།སྐད་རིགས་མི་འདྲ་བ་བེད་སྤྱོད་བྱེད་མཁན་གྱི་བསམ་བློ་བྱེད་སྟངས་དེ་སྐད་རིགས་ཀྱིས་བརྗེ་བསྒྱུར་དང་གསལ་འབྱེད་བྱེད་ཀྱིན་ཡོད་ཅེས་བརྗོད་པ་རེད།ཁོང་གཉིས་ཀྱི་གསར་ཤེས་དེས་ཚན་རིག་པའི་སྡེ་ལ་སྤྲོ་འུར་ཆུང་ཆུང་སློང་བ་ཡིན་ན་ཡང་།ལྟ་བ་དེ་ལ་བདེན་དཔུང་བྱ་ཐུབ་པའི་སྒྲུབ་བྱེད་ཆ་ཚང་ཞིག་མེད་པའི་ཕྱིར།༡༩༧༠ཡས་མས་སུ་སྐད་རིགས་དང་བསམ་བློ་གཉིས་ཀ་དབྱེར་མེད་པར་གང་ཟག་ལ་ཡོངས་ཁྱབ་སུ་ཡོད་པར་སྨྲ་བའི་ལྟ་གྲུབ་གསར་བ་དེ་བྱུང་སྟབས།ཚན་རིག་པ་མང་པོ་ཞིག་གིས་སཱ་ཕེལ་དང་འོ་ཧྥུའི་བདེན་གཞི་ལ་དོགས་སེལ་བྱེད་མཚམས་བཞག།འོན་ཀྱང་།ལོ་བཞི་བཅུའི་རྗེས་ཀྱི་ད་ལྟའི་ཆར།སྐད་རིགས་ཀྱིས་བསམ་བློ་གང་ལྟར་བཟོ་བཀོད་བྱེད་པའི་གནད་དོན་དེ་བརྟག་དཔྱད་བདེན་དཔང་གི་ཕུང་བརྟན་པོ་ཞིག་གིས་འཐུས་ཚང་བར་མངོན་སུམ་བྱས་སོང་སྟེ།བདེན་དཔང་འདི་ཡིས་ཡུན་རིང་གནས་པའི་ཡོངས་ཁྱབ་སྨྲ་བའི་ལུགས་སྲོལ་མཐའ་དག་རྟིང་འོག་བསྒྱུར་བ་དང་རྨོངས་གྱུར་གྱི་ངེས་ཤེས་ཡོད་ཚད་ཕབ་ནས།དེ་དག་ཤེས་རིག་གི་གདོད་མའི་འབྱུང་ཁུངས་དང་དངོས་དོན་གྱི་བཞེངས་བཀོད་ལ་ཚུད་ཐུབ་པར་བྱས།གྲུབ་འབྲས་འདི་ནི་ཁྲིམས་ལུགས།ཆབ་སྲིད་དང་སློབ་གསོ་བཅས་ལ་འབྲེལ་བ་གལ་ཆེ་ལྡན་པ་ཡིན་ནོ།།།།